Diari Oficial de la Generalitat Valenciana


Sumari del DOGV 5567, del 31-07-2007 (2007/9028)

Informació pública de l'alternativa tècnica del programa d'actuació integrada de la unitat d'execució Pinars-Brucar de sòl urbà residencial del Pla General de Bétera.
----------------------------------------------------------------------------------------------------------------------------------------------------------------------

### Dades del document

Número de DOGV
:   5567

Data del DOGV
:   31-07-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/9028


Data del document
:   28-06-2007

Organisme emissor
:   Agrupación de Interés Urbanístico Los Pinares-Brucar

Tipus de document
:   Informació Pública

Descriptors 

:   * Bétera
    * empresa privada
    * pla d'urbanisme

Informació pública de l'alternativa tècnica del programa d'actuació integrada de la unitat d'execució Pinars-Brucar de sòl urbà residencial del Pla General de Bétera. [2007/9028]  
L'Agrupació d'Interés Urbanístic Els Pinars-Brucar, amb domicili a l'efecte de notificacions en el carrer Dr. José Sáez, número 6, de Bétera, València, ha formulat alternativa tècnica del programa d'actuació integrada de la unitat d'execució Pinars-Brucar de sòl urbà residencial del Pla General de Bétera, integrat per memòria de l'alternativa tècnica, projecte d'urbanització i com a documents annexos, pla de reforma interior modificatiu i estudi acústic de la UE Pinars-Brucar de Bétera.   
L'Ajuntament en Ple de Bétera, en la sessió del dia 4 de desembre de 2006, va acordar la iniciació per gestió indirecta del procediment de concurs per al desplegament i execució del programa d'actuació integrada respecte dels terrenys compresos en la unitat d'execució Pinars-Brucar de sòl urbà residencial del Pla General de Bétera, i es va publicar en el número 5.499 del Diari Oficial de la Comunitat Valenciana, de 26 d'abril de 2007. L'aprovació de les bases particulars que regiran el concurs per a la selecció d'agent urbanitzador per gestió indirecta de la unitat d'execució Pinars-Brucar de sòl urbà residencial del Pla General de Bétera va ser publicada en el número 55 del Butlletí Oficial de la Província de València, de 6 de març de 2007.   
L'alternativa tècnica i tota la documentació complementària presentada davant de l'ajuntament ha sigut depositada i protocol·litzada en acta per a la seua pública exposició en la notaria territorialment competent, que és la de Bétera, València, situada en l'avinguda Escultor Ramón Inglés, número 5, 46561, regida per la notària titular, Eva Giménez Moreno, amb horari a l'efecte de consulta de dilluns a divendres de 09.30 a 14.00.  
Així, per mitjà del present anunci, es complix l'obligació legal d'avisar els propietaris titulars de terreny amb parcel·les matriculades en el cadastre fiscal, d'acord amb el que disposa l'article 134.4 de la Llei Urbanística Valenciana, i se sotmet a informació pública la dita alternativa, pel termini d'un mes, comptat a partir de la data de publicació del present anunci en el Diari Oficial de la Comunitat Valenciana, a l'efecte de la presentació d'al·legacions.  
València, 28 de juny de 2007.- El president de l'AIU Els Pinars-Brucar: Joaquín Teodoro Esteve.